Diari Oficial de la Generalitat Valenciana


Sumari del DOGV 9558, del 21-03-2023 (2023/2982)

Extracte de la Resolució de 15 de març de 2023, del director de l'Agència Valenciana de Foment i Garantia Agrària mitjançant la qual s'estableix la convocatòria per a concessió i sol·licitud de pagament anual de les ajudes incloses en la sol·licitud única dins del marc del Pla estratègic de la política agrícola comuna (PEPAC) per a l'any 2023 i de les ajudes als agricultors en zones amb limitacions naturals contingudes en la Mesura 13 del PDRCV 2014-2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9558

Data del DOGV
:   21-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2982


Data del document
:   15-03-2023

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 15 de març de 2023, del director de l'Agència Valenciana de Foment i Garantia Agrària mitjançant la qual s'estableix la convocatòria per a concessió i sol·licitud de pagament anual de les ajudes incloses en la sol·licitud única dins del marc del Pla estratègic de la política agrícola comuna (PEPAC) per a l'any 2023 i de les ajudes als agricultors en zones amb limitacions naturals contingudes en la Mesura 13 del PDRCV 2014-2022. [2023/2982]  
BDNS (identif.): 682064.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/682064)  
  
Primer. Objecte  
Ajudes regulades en l'Ordre 5/2023, de 8 de març de 2023, per la qual s'estableixen les bases reguladores aplicables al conjunt d'intervencions incloses en sol·licitud única en el Pla estratègic de la política agrícola comuna (PEPAC), així com les ajudes regulades en l'Ordre 6/2015, 27 de febrer de 2015, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors en zones amb limitacions naturals, continguts en el Programa de desenvolupament rural de la Comunitat Valenciana 2014-2020 per a les zones de muntanya i zones amb limitacions naturals diferents de les de muntanya emmarcades en la Mesura 13.  
  
Segon. Beneficiaris  
Podran sol·licitar aquestes ajudes les persones físiques o jurídiques, les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, fins i tot mancant de personalitat jurídica, es troben en la situació que motiva la concessió de l'ajuda.  
  
Tercer. Bases reguladores  
Les bases es recullen en l'Ordre 5/2023, de 8 de març de 2023, per la qual s'estableixen les bases reguladores aplicables al conjunt d'intervencions incloses en la sol·licitud única en el Pla estratègic de la política agrícola comuna (PEPAC), i en l'Ordre 6/2015, 27 de febrer de 2015, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors en zones amb limitacions naturals, continguts en el Programa de desenvolupament rural de la Comunitat Valenciana 2014-2020.  
  
Quart. Termini de presentació de les sol·licituds  
El termini de presentació de les sol·licituds s'iniciarà el dia 1 de març i finalitzarà el dia 31 de maig de 2023, tots dos inclusivament.  
  
Cinqué. Import  
1. El pagament de les ajudes previstes en l¿article 1, epígrafs a, b i c de l'Ordre 5/2023, de 8 de març de 2023, s'efectuarà a càrrec del capítol 4 de la línia S9230000 (fons FEAGA) de l'aplicació pressupostària 12.91.71631 del pressupost de l'Agència Valenciana de Foment i Garantia Agrària i corresponent a l'aplicació en la Comunitat Valenciana de la política agrícola comuna per un import global màxim de 23.044.586,00 euros per a l'any natural 2023.  
Els límits pressupostaris per a cadascuna de les ajudes previstes en l'article 1, epígrafs a, b i c de l'Ordre 5/2023, de 8 de març de 2023, seran els que establisca el FEGA, com a organisme coordinador dels organismes pagadors, per a la campanya 2023.  
2. El pagament de les ajudes previstes en l'article 1, epígraf d de l'Ordre 5/2023, de 8 de març de 2023, s'efectuarà a càrrec del capítol 4 de la línia S9228000 (fons FEADER) l'aplicació pressupostària 12.91.71642 del pressupost de l'Agència Valenciana de Foment i Garantia Agrària i corresponent a l'aplicació en la Comunitat Valenciana de la política agrícola comuna per un import global màxim de 95.838.530 euros, per el periode 2023-2027.  
Els límits pressupostaris per a les següents intervencions per al desenvolupament rural, per a la totalitat del període del Pla estratègic de la política agrícola comuna (PEPAC) 2023-2027, desagregats per anys naturals són:  
- Compromisos agroambientals en superfícies agràries: apicultura per a la biodiversitat: 5.000 € per a 2023, 2.000.000 € per a 2024; 2.000.000 € per a 2025; 2.000.000 € per a 2026; 2.000.000 € per a 2027; 1.995.000 € per a 2028.  
- Compromisos agroambientals en superfícies agràries: protecció avifauna (aus estepàries): 5.000 € per a 2023; 316.205,6 € per a 2024; 316.205,6 € per a 2025; 316.205,6 € per a 2026; 316.205,6 € per a 2027; 311.205,6 € per a 2028.  
- Compromisos agroambientals en superfícies agràries: manteniment o millora d'hàbitats i d'activitats agràries tradicionals (cultiu de l'arròs) que preserven la biodiversitat: 5.000 € per a 2023; 6.800.000 € per a 2024; 6.800.000 € per a 2025; 6.800.000 € per a 2026; 6.800.000 € per a 2027; 6.795.000 € per a 2028.  
- Compromisos de gestió agroambiental en agricultura ecològica: 5.000 € per a 2023; 9.320.000 € per a 2024; 9.320.000 € per a 2025; 9.320.000 € per a 2026; 9.320.000 € per a 2027; 9.315.000 € per a 2028.  
- Compromisos de conservació de recursos genètics: conservació ovella guirra: 5.000 € per a 2023; 80.000 € per a 2024; 80.000 € per a 2025; 80.000 € per a 2026; 80.000 € per a 2027; 75.000 € per a 2028.  
De conformitat amb el que estableix l'article 40. 2.de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les despeses d'abast plurianual se subordinen als crèdits que, per a cada exercici, es consignen a aquest efecte en el pressupost de la Generalitat.  
Els imports previstos en aquest apartat estan condicionats a l'aprovació de les modificacions necessàries en el finançament de les intervencions regionals del PEPAC per a la Comunitat Valenciana per la Comissió Europea.  
3. El pagament de les ajudes a zones de muntanya i ajudes a zones amb limitacions naturals diferents de muntanya, previstes en el Programa de desenvolupament rural de la Comunitat Valenciana 2014-2020 (PDR-CV 2014-2020) s'efectuarà a càrrec del capítol 4 de la línia S0832000 (fons FEADER) del pressupost de l'Agència Valenciana de Foment i Garantia Agrària i corresponent a l'aplicació en la Comunitat Valenciana de la política agrícola comuna pels imports següents:  
- Ajuda a zones de muntanya: 3.500.000 d'euros en 2024  
- Ajuda zones amb limitacions naturals diferents de les de muntanya: 3.500.000 d'euros en 2024  
4. Les ajudes a les quals fan referència els paràgrafs 2 i 3 són concedides en règim de concurrència competitiva en estar sotmeses als corresponents criteris de selecció aprovats pel Comité Regional del PEPAC i la Comissió Europea, com disposa l'article 54 de l'Ordre 5/2023, de 8 de març de 2023. Sense perjudici de l'anterior, quan els expedients seleccionats superen la consignació pressupostària prevista es procedirà al prorrateig necessari amb la finalitat de garantir que totes les sol·licituds que compleixen els criteris de selecció i els altres requisits d'admissibilitat reben el pagament.  
  
Sisé. Altres dades  
1. L'emplenament de sol·licituds es realitzarà exclusivament a través de mitjans electrònics, per la qual cosa hauran de presentar les seues sol·licituds telemàticament per mitjà de la seu electrònica de la Generalitat en l'adreça d'internet https://sede.gva.es/es/inicio/procedimientos'id\_proc=600 o bé a través de l'aplicació informàtica SGA-Cap en el portal de ciutadà, en les seus de les oficines comarcals d'agricultura, en les direccions territorials d'agricultura i en les oficines de les entitats col·laboradores acreditades amb aquesta finalitat. S'utilitzaran les unitats registrals telemàtiques de la Conselleria amb competències en matèria d'agricultura i ramaderia per a la presentació, pels ciutadans, d'al·legacions, escrits i comunicacions que es realitzen per via telemàtica, relatius als procediments administratius vinculats a la sol·licitud única.  
2. La documentació que cal aportar és la prevista en l'Ordre 5/2023, de 8 de març, de les bases reguladores i en la present convocatòria.  
  
València, 15 de març de 2023.- El director de l'Agència Valenciana de Foment i Garantia Agrària: Rogelio Llanes Ribas.